

**Шахтинск қалалық мәслихатының 2015 жылғы 9 сәуірдегі XХXIII сессиясының "Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың Қағидаларын бекіту туралы" № 1115/33 шешіміне өзгерістер мен толықтыру енгізу туралы**

***Күшін жойған***

Қарағанды облысы Шахтинск қалалық мәслихатының 2019 жылғы 20 желтоқсандағы № 1668/36 шешімі. Қарағанды облысының Әділет департаментінде 2019 жылғы 24 желтоқсанда № 5603 болып тіркелді. Күші жойылды - Қарағанды облысы Шахтинск қалалық мәслихатының 2023 жылғы 19 қыркүйектегі № 276/5 шешімімен

      Ескерту. Күші жойылды - Қарағанды облысы Шахтинск қалалық мәслихатының 19.09.2023 № 276/5 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңына, Қазақстан Республикасы Үкіметінің 2013 жылғы 21 мамырдағы № 504 "Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың үлгілік қағидаларын бекіту туралы" қаулысына сәйкес, қалалық маслихат, ШЕШІМ ЕТТІ:

      1. Шахтинск қалалық мәслихатының 2015 жылғы 9 сәуірдегі XХXIII сессиясының "Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың Қағидаларын бекіту туралы" (нормативтік құқықтық актілерді мемлекеттік тіркеу Тізілімінде № 3182 тіркелген, 2015 жылғы 15 мамырдағы № 19 "Шахтинский вестник" газетінде, 2015 жылғы 15 мамырдағы "Әділет" ақпараттық–құқықтық жүйесінде жарияланған) № 1115/33 шешіміне келесі өзгерістер мен толықтыру енгізілсін:

      Көрсетілген шешіммен бекітілген, әлеуметтік көмек көрсету, мұқтаж азаматтардың жекелеген санаттарының тізбесін белгілеу және тізімін айқындау қағидаларында:

      7 тармақтың 16) тармақшасы жаңа редакцияда жазылсын:

      "16) амбулаториялық емделу кезiнде, әлеуметтiк мәнi бар "туберкулез" ауруы болса;";

      7 тармақ келесі мазмұнда 17) тармақшасымен толықтырылсын: "17) операциядан кейінгі емдеу кезеңінде әлеуметтік маңызды аурудың "қатерлі ісіктер" болуы.";

      10 тармақ жаңа редакцияда жазылсын:

      "10. Азаматтарды өмірлік қиын жағдай туындаған кезде мұқтаждар санатына жатқызу үшін мыналар болып табылады:

      1) Қазақстан Республикасының заңнамасында көзделген негіздемелер;

      2) табиғи зiлзаланың немесе өрттiң салдарынан азаматқа (отбасына) не оның мүлкiне зиян келтiру не әлеуметтiк мәнi бар аурулардың болуы;

      3) амбулаториялық емделу кезiнде, әлеуметтiк мәнi бар "туберкулез" ауруы болса;

      4) операциядан кейінгі емдеу кезеңінде әлеуметтік маңызды аурудың "қатерлі ісіктер" болуы;

      5) ең төмен күнкөрiс деңгейiнен 0,6 еселiк мөлшерден аспайтын жанбасына шаққандағы орташа табыстың болуы.";

      11 тармақ жаңа редакцияда жазылсын:

      "11. Әлеуметтік көмектің өлшем шегі - 378 айлық есептік көрсеткіште наспайды.".

      15 тармақтың 2) тармақшасы алынып тасталсын.

      2. Осы шешім алғаш ресми жарияланған күннен кейін күнтізбелік он күн өткеннен кейін қолданысқа енгізіледі.

|  |  |
| --- | --- |
| *Сессия төрағасы* | *С. Пак* |
| *Шахтинск қалалық мәслихатының хатшысы* | *Ж. Мамерханова* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК